Obec: Závadka
Ing.  Mária Ištvaniková
Hlavná kontrolórka obce



Návrh plánu kontrolnej činnosti 
hlavnej kontrolórky obce Závadka 
na II. polrok 2026


     Ustanovenie § 18 f ods. 1 písm. b) zákona č. 369/1990 Zb. o obecnom zriadení v znení neskorších predpisov ukladá hlavnému kontrolórovi predložiť raz za šesť mesiacov obecnému zastupiteľstvu návrh plánu kontrolnej činnosti, ktorý musí byť najneskôr 15 dní pred prerokovaním v zastupiteľstve zverejnený spôsobom v obci obvyklým. 

V súlade s citovaným ustanovením predkladám návrh plánu kontrolnej činnosti na II. polrok 2026. Činnosť hlavného kontrolóra v plánovanom období bude spočívať
· v kontrolnej činnosti
· v mimo kontrolnej činnosti.


1. Plán kontrolnej činnosti
     Kontrola vo verejnej správe je charakterizovaná ako činnosť, ktorou sa zisťuje a hodnotí u právnickej resp. fyzickej osoby (kontrolovaného subjektu) skutočný stav kontrolovanej oblasti, ten sa porovnáva so stavom predpokladaným právnymi predpismi, prípadne normami vydanými na ich základe, zisťujú sa príčiny nesplnenia povinností, zodpovedné osoby, prijímajú sa potrebné opatrenia – uplatňovanie zodpovednosti, uloženie povinnosti odstrániť zistené nedostatky a príčiny, ktoré k nim viedli, zamedzenie opakovaniu nedostatkov.

     Kontrolný proces je neoddeliteľnou súčasťou štruktúry riadenia samosprávy  a jeho hospodárenia s verejnými prostriedkami, kde plní funkciu spätnej väzby. Účinná a cieľavedome uplatňovaná kontrola prispieva k neustálemu skvalitňovaniu riadiaceho procesu samosprávy
.
Plánovaný rozsah kontrolnej činnosti bude zameraný hlavne na kontrolu zákonnosti,
účinnosti, hospodárnosti a efektívnosti pri hospodárení a nakladaní s majetkom a majetkovými právami obce.
Kontrolná činnosť bude	realizovaná v súlade s príslušnými	ustanoveniami nižšie uvedených všeobecne záväzných právnych predpisov:
· zákona č. 369/1990 Zb. o obecnom zriadení v znení neskorších predpisov,
· zákona č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších predpisov,
· zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
· zákona č. 448/2008 Z.z. o sociálnych službách v znení neskorších predpisov
· zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov
· zákona č. 431/2002 Z.z. o účtovníctve v znení neskorších predpisov
· zákona č. 138/1991 Zb. o majetku obcí v znení neskorších predpisov,
· všeobecne záväzných nariadení, smerníc a poriadkov obce a interných predpisov kontrolovaného subjektu.

Návrh plánu kontrolnej činnosti vychádza z vlastného podnetu na základe vlastného uváženia a poznatkov, o ktorých sa hlavný kontrolór dozvedel pri výkone svojej činnosti, ako aj z predpokladanej periodicity bežne kontrolných akcií zo strany iných kontrolných útvarov.

1. Kontrola prevodov nehnuteľného majetku obce vyplývajúca zo zákona o obecnom zriadení a novele zákona o majetku obcí
2.  Kontrola výkonu základnej finančnej kontroly v zmysle platnej legislatívy, kontrola hospodárnosti, efektívnosti, účinnosti a účelovosti u bezhotovostných pohybov na dokladoch

Plán mimo kontrolnej činnosti
     V zmysle ustanovení zákona č. 369/1990 Zb. o obecnom zriadení v znení neskorších
predpisov a ďalších všeobecne záväzných právnych predpisov bude hlavná kontrolórka mimo plánu kontrolnej činnosti vykonávať:
· Vypracovanie a predloženie odborného stanoviska k návrhu Rozpočtu obce Závadka na rok 2027 a PR na rok 2028-2029
· vypracovanie plánu práce kontrolnej činnosti na I. polrok 2027
· stanovisko hlavnej kontrolórky k dodržiavaniu podmienok k prijatiu návratných zdrojov financovania

 Ostatné činnosti hlavnej kontrolórky obce:
· účasť na rokovaniach obecného zastupiteľstva
· poskytovanie odbornej pomoci a konzultácii podľa požiadaviek zamestnancov Obecného úradu
· kontroly vykonávané, ak o to požiada obecné zastupiteľstvo na základe podnetov poslancov
· zvyšovanie si odbornosti na základe novoprijatých právnych predpisov


                                                                                                       Ing. Mária Ištvaniková   
                                                                                                        hlavná kontrolórka obce

